ACE มั่นใจพื้นฐานแกร่ง-ผลงานโตต่อเนื่อง พร้อมเปิดเกมรุกชิงโรงไฟฟ้าสะอาด 1,100 เมกฯ
ACE มั่นใจพื้นฐานแกร่ง-ผลงานโตต่อเนื่อง พร้อมเปิดเกมรุกชิงโรงไฟฟ้าสะอาด 1,100 เมกฯ 
ACE มั่นใจพื้นฐานแกร่ง-ผลงานโตต่อเนื่อง พร้อมเปิดเกมรุกชิงโรงไฟฟ้าสะอาด 1,100 เมกฯ
27 ม.ค. 2563

นางสาวจิรฐา ทรงเมตตา ประธานกรรมการบริหาร บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE เปิดเผยว่า ในปี 2563 บริษัทฯมีแผนงานที่จะขยายธุรกิจอย่างต่อเนื่อง ด้วยการเตรียมเข้าประมูลโครงการโรงไฟฟ้าพลังงานทดแทนขนาดใหญ่ของภาครัฐ 2 โครงการ คือ โครงการโรงไฟฟ้าชุมชน 700 เมกะวัตต์ โดยเฉพาะโครงการ Quick-Win ซึ่งเป็นเฟสแรกของโครงการ ที่คาดว่าจะเกิดขึ้นก่อนและสามารถรับรู้รายได้ได้อย่างรวดเร็ว และ โครงการโรงไฟฟ้าขยะชุมชน 400 เมกะวัตต์ รวมแล้ว 1,100 เมกะวัตต์
โดยบริษัทฯมีความพร้อม ทุกด้าน ทั้งประสบการการพัฒนาและบริหารโรงไฟฟ้ากว่า 212 เมะวัตต์ ความเชี่ยวชาญด้านการวิจัย พัฒนา (R&amp;D) เทคโนโลยีการผลิตไฟฟ้า ด้วยวัสดุการเกษตร พืชพลังงานและขยะอินทรีย์/ขยะชุมชน ความพร้อมทางการเงิน ผู้บริหาร-วิศวกรที่มีประสบการณ์และความเชี่ยวชาญจึงมั่นใจว่า บริษัทฯมีโอกาสที่จะชนะการประมูลและสร้างการเติบโตให้ธุรกิจอย่างมั่นคง ส่วนโครงการโรงไฟฟ้า SPP Hybrid จำนวน 4 แห่งกำลังการผลิตติดตั้ง 93 เมกะวัตต์ซึ่งอยู่ระหว่างการขอขยายเวลา การลงนามสัญญาซื้อขายไฟฟ้า คาดว่าจะได้รับการอนุมัติภายในไตรมาส 1 นี้
ด้าน นายธนะชัย บัณฑิตวรภูมิ ประธานเจ้าหน้าที่บริหาร ACE เปิดเผยว่า ACE มีโรงไฟฟ้าที่เปิดดำเนินการเชิงพาณิชย์แล้ว กำลังการผลิต ติดตั้งรวม 212.18 เมกะวัตต์ และมีแผนงานขยายกำลังการผลิตติดตั้งรวมเพิ่มขึ้นอีกประมาณ 1 เท่าตัวโดยจะมาจากโครงการที่อยู่ระหว่างการพัฒนา โครงการที่อยู่ระหว่างรอการพัฒนาและ โครงการในอนาคต ทั้งโรงไฟฟ้าชุมชนและโรงไฟฟ้าขยะ เพื่อบรรลุเป้าหมายระยะยาวที่จะเพิ่มกำลังการผลิตติดตั้งรวมเป็นมากกว่า 1,000 เมกะวัตต์ ภายในปี 2567 อันจะส่งผลให้ ACE เติบโตอย่างก้าวกระโดดและต่อเนื่องในช่วง 5 ปีนี้
ล่าสุด บริษัทฯประสบความสำเร็จในการลดค่าใช้จ่ายทางการเงินกว่า 200 ล้านบาทต่อปี โดยการชำระคืนหุ้นกู้ก่อนกำหนดจำนวน 1,450 ล้านบาท ยิ่งไปกว่านั้น บริษัทฯสามารถลดอัตราดอกเบี้ยระยะยาวในอัตรากว่า 1.5% กับสถาบันการเงินชั้นนำ ซึ่งจะมีผลดีต่อผลประกอบการของบริษัทฯในปีนี้และปีต่อไปอย่างมีนัยยะ และทำให้บริษัทฯมีสถานะการเงินที่แข็งแกร่งยิ่งขึ้น โดยล่าสุดบริษัทฯมีอัตราส่วนทางการเงินที่ดีขึ้นอย่างต่อเนื่อง คือ มีอัตรากำไรขั้นต้น 32.4% และอัตรากำไรสุทธิ 17.6% และ มีอัตราส่วน หนี้สินที่มีภาระดอกเบี้ยต่อทุน (IBD/E) ต่ำ ประมาณ 0.50 เท่า ทำให้บริษัทฯมีศักยภาพในการลงทุน ขยายกิจการเพิ่มเติมได้อย่างมาก
ทั้งนี้ ACE มีพื้นฐานธุรกิจที่แข็งแกร่ง และมีผลการดำเนินงานที่เพิ่มสูงขึ้นอย่างต่อเนื่อง โดยในช่วง 9 เดือนที่ผ่านมา ACE มีรายได้รวม 3,399 ล้านบาท เพิ่มขึ้น 4.2% จากรายได้รวม 3,261 ล้านบาทจากช่วง 9 เดือนแรกปี 2561 และมีกำไรสุทธิ 570 ล้านบาท เพิ่มขึ้น 33% จากกำไรสุทธิ 429 ล้านบาท จากช่วง 9 เดือนแรกปี 2561
โดยปัจจุบัน บริษัทฯมีทุนจดทะเบียน 5,088 ล้านบาท เป็นผู้ผลิตและจำหน่ายไฟฟ้าจากพลังงานหมุนเวียนรายใหญ่ของประเทศไทย และเป็น 1 ในผู้นำด้านโรงไฟฟ้าพลังงานสะอาดของโลกที่มีความสามารถผลิตไฟฟ้าจากเชื้อเพลิงหลากหลาย ประเภท มีความเชี่ยวชาญอย่างมืออาชีพ เป็นต้นแบบของโลกเกี่ยวกับโรงไฟฟ้าชีวมวลและโรงไฟฟ้าขยะชุมชน ได้รับการรับรองมาตรฐานสากล ISO 14001 , ISO 9001 และ OHSAS 18001
อีกทั้งยังเป็นแบบอย่างของโลกในการดำเนินกิจการ โดยยึดหลัก ESG  (Environmental, Social, and Governance) ที่คำนึงถึงสิ่งแวดล้อม สังคม บรรษัทภิบาล และเป็นธุรกิจที่ก่อให้เกิด positive Total Societal Impact  (TSI) หรือผลลัพธ์เชิงบวกให้แก่สังคม จากการดำเนินงานของบริษัทอันจะส่งผลดีต่อผลตอบแทนการลงทุน โดยรวม นอกจากนี้ โรงไฟฟ้าชีวมวลและโรงไฟฟ้าขยะ ของ ACE ช่วย ลดมลภาวะและเป็นประโยชน์ ต่อสิ่งแวดล้อม สังคม และชุมชน ป้องกันการเกิด PM2.5 และ ลดปัญหาขยะชุมชน และ ช่วยสร้างงาน สร้างรายได้ และสร้างคุณภาพชีวิตที่ดีให้แก่คนในชนบท